Bogotá (elv)

Bogotáelva (spansk: Río Bogotá) er en av de viktigste elvene i departementet Cundinamarca i Colombia. Den er om lag 380 km lang og renner blant annet gjennom de aller vestligste delene av landets hovedstad Bogotá.

Elva har sitt utspring på 3300 meters høyde i Villapinzón kommune. Derfra renner den sørvestover, og flyter sammen med Magdalenaelva i Girardot kommune på 280 meters høyde. I siste halvdel av elveløpet er den store fossen Salto del Tequendama.

Elver i Bogotá